সোমবার বিকেল ৫টায় নবান্নে বৈঠকের ডাক মুখ্যমন্ত্রীর

কলকাতা: সোমবার বিকেল ৫টায় নবান্নে জুনিয়র ডাক্তাদের বৈঠকে বসার আহ্বান জানালেন মুখ্যমন্ত্রী মমতা বন্দ্যোপাধ্যায় (Mamatas Banerjee)। অনশনে অনড় আন্দোলনকারী জুনিয়র ডাক্তারেরা (Junior Doctors Hunger Strike)। সরকারের তরফে তাঁদের অনশন প্রত্যাহার করার কথা বলা হলেও তাঁদের অবস্থান থেকে নড়তে নারাজ জাক্তাররা। জুনিয়র ডাক্তাররা সরকারকে ডেডলাইন বেঁধে দিয়েছেন। সোমবারের মধ্যে দাবি পূরণ না হলে মঙ্গলবার স্বাস্থ্য ধর্মঘটের ডাকও দেওয়া হয়েছে। এরইমধ্যে শনিবার দুপুরে আচমকা অনশন মঞ্চে গেলেন মুখ্যসচিব মনোজ পন্থ (Chief Secretary Manoj Pant)। সঙ্গে গেলেন স্বরাষ্ট্র সচিব নন্দিনী চক্রবর্তী। বেশ কয়েকদন জুনিয়র চিকিৎসকদের সঙ্গে কথাও বলতে দেখা যায়। তাঁদের শারীরিক অবস্থা নিয়ে খোঁজখবর নেন। সেখানে মুখ্যমন্ত্রী মমতা বন্দ্যোপাধ্যায়ের সঙ্গে অনশনকারীদের ফোনে কথাও বলিয়ে দেন। মুখ্যমন্ত্রী অনশন প্রত্যাহার করার বর্তাও দেন। তিনি বলেন, অনশন তুলতে অনুরোধ করছি। আলোচনার জন্য সোমবার বিকেল পাঁচটায় জুনিয়র ডাক্তারদের নবান্নে ডাকলেন মুখ্যমন্ত্রী।

আরও পড়ুন: অনশন মঞ্চ থেকে সরে আসার আর্জি মুখ্যমন্ত্রীর

শনিবার আন্দোলনরত জুনিয়র ডাক্তারদের অনশন তুলতে অনুরোধ করেন মুখ্যমন্ত্রী মমতা বন্দ্যোপাধ্যায়। তিনি বলেন, আমি বলব, তাড়াতাড়ি আন্দোলন থেকে বেরিয়ে আসুন। তোমরা আলোচনায় বসো। আপনাদের শারীরিক অবস্থা নিয়ে চিন্তিত। আমি আপনাদের শুভকামনা করছি। আমি সাধ্যমতো মতো চেষ্টা করেছি। প্রায় সব ক’টিই দাবি পূরণ হয়েছে। মমতা বলেন, আমি কথা দিচ্ছি ৩-৪ মাস সময় দিন। সমস্যাগুলো নিশ্চই দেখব। হাসপাতালগুলিতে নির্বাচন করাব। আপনাদের পরীক্ষা আছে। পড়াশোনাতে ক্ষতি হচ্ছে। দয়া করে অনশন প্রত্যাহার করো। কাজে যোগ দাও।